

# 4079/21.12.2023

# REFERAT DE APROBARE

**La proiectul de hotărâre privind decontarea cheltuielilor de transport de la domiciliu la serviciu și retur pentru funcționarii publici și personalul contractual din cadrul aparatului de specialitate al Primarului comunei Agriș, județul Satu Mare.**

Autoritatea deliberativă în temeiul prevederilor art. 129 alin (4) lit a.) din O.U.G. nr.57/2019 privind Codul administrative ,, aprobă la propunerea primarului, bugetul unității administrativ – teritoriale, virările de credite, modul de utilizare a rezervei bugetare și contul de încheiere a exercițiului bugetar”.

Art. 129 alin (12) din Același act normativ prevede: ,,Consiliul local hotărăște acordarea unor sporuri și a altor facilități, potrivit legii , personalului angajat în cadrul aparatului de specialitate al primarului și serviciilor publice de interes local.

Deasemeni, art. 240 alin (2) din O.U.G nr. 57/2019 privind Codul administrativ prevede ,,Aprecierea necesității și oportunitatea adoptării și emiterii actelor administrative aparține exclusiv autorităților deliberative, respectiv executive.

Pentru ca administrația publică locală să fie cât mai aproape de cetățean și pentru creșterea calității actului administrativ , este necesară adoptarea mai multor categorii de politici.

Posibilitatea decontării cheltuielilor pentru naveta la și de la locul de muncă a personalului din cadrul aparatului de specialitate al primarului care nu dispune de locuință în localitatea unde are locul de muncă, reprezintă un stimulent petru atragerea de personal mai ales în condițiile actuale când a fost blocată majorarea salariilor și au fost eliminate o serie de beneficii ale acestora .

Pe de altă parte, conform legislației în vigoare , încă din anul 2015, autoritățile administrației publice locale au obligația de a cuprinde în bugetul local sume destinate decontării cheltuielilor cu efectuarea navetei cadrelor didactice și a personalului didactic auxiliar din învățământul preuniversitar de stat, din unitățile de învățământul special și din centrele de resurse asistență educațională, care nu dispun de locuință în localitatea unde este situată unitatea de învățământ la care au postul.

Sumele destinate navetei acestor categorii de beneficiari se asigură din veniturile proprii ale bugetelor locale și din sumele defalcate din taxa pe valoare adăugată pentru echilibrarea bugetelor locale.

Analizând prevederile Hotărârii nr. 28/18.01.2018 a Consiliului Național pentru Combaterea Discriminării.

Având în vedere că activitatea autorităților deliberative și executive este o activitate suport pentru buna desfășurare a activității tuturor serviciilor și instituțiilor publice de interes local , consider că este oportună o egalitate de tratament din acest punct de vedere.

Primar

Szabo Elek.